Tomanová, Viera, komisárka pre deti (2018-05-23):
Nebudem sa vracať ku kompetenciám. Ďakujem pánovi poslancovi Mizíkovi, pretože v žiadnom prípade sa nedá povedať, ani jedna škola sa nepodieľa nejakým alebo neprispieva nejakým laxným spôsobom, všetky školy, ktoré sme oslovili, a oslovili sme ich prostredníctvom zriaďovateľov, a to cez, Združenie miest a obcí bolo iba prostredníkom, cez obecné noviny a podobne sme vyzvali a popísali sme listy na všetky obce, na zriaďovateľov a prosili sme ich, aby sme stali v rámci stop šikany, aby sa stali spolupracujúcimi, navrhli sme program, ako to riešiť. Čiže neriešilo to Združenie miest a obcí Slovenska. Naposledy som bola v Bratislave, v Petržalke na jednej škole a musím povedať, pani riaditeľka, dokonca táto škola je tým výnimočná, že má špeciálnych pedagógov, že má psychológa, že má, by som povedala, aj a..., dokonca poradila si aj, aj s asistentom pedagóga, ktorý, ktorý zaria..., zabezpečil. Ja som sa stretla s mnohými prípadmi obce, kde obec namiesto rezortu školstva rieši v podstate asistenta učiteľa, ktorý je nevyhnutný v tých prípadoch, aby teda pomáhal dieťaťu zvládnuť jednak kolektív, ale aby pomáhal zvládnuť aj celkovú situáciu vo vzťahu k učiteľom. Keď som hovorila o prípade, ktorý je uvedený na str. 42, znovu zdôrazňujem, ten prípad nebol ukončený a bol doriešený definitívne 18. mája, t. j. v uplynulý piatok, kedy sme zabezpečili asistenta pedagóga, školu pre dieťa, kde bude navštevovať školu, asistenta pedagóga aj pre, pre ďalší, ďalší školský rok, dokonca dieťa chceli preradiť na inú školu, dať do nižšieho ročníka a podobne. Vrátim sa ešte ku šikane, o ktorej tu hovorila pani poslankyňa Gáborčáková (pozn. red.: správne „Gaborčáková“), ak, dúfam, že hovorím správne meno, ospravedlňte ma prosím, ak som ho spotvorila, nechcela by som to robiť, ja viem, že veľa ľudí je na to citlivých. V každom prípade škola pochybila v tom, že sa jednalo o šikanovanie, dá sa povedať, reprezentanta juniora, ale už nie juniora, žiaka, lebo je žiak, reprezentanta žiaka, ktorý z hľadiska vykonávania športovej činnosti jednoznačne skladal aj nejakú prísahu, ako sme sa dozvedeli zo športového klubu, a vlastne on bol šikanovaný a on bol predmetom šikany. Dokonca iba jedenkrát sa neovládol a aj to neudrel, ani, ani nenapadol. Ale ten chlapec, hovorím o tom prípade, ktorý ste spomínali, ktorý vlastne šikanoval a šikanoval psychicky, a to nie len svojho spolužiaka športovca, ale aj deti z nižších ročníkov. A škola nepostupovala tak, ako mala, že by potrestala obidvoch rovnako, potrestala iba jedného. Potrestala iba športovca. Naviac tento prípad sme odstupovali aj orgánom činným v trestnom konaní. Zastávam názor, že tam mal a má čo činiť aj orgán. Nemáme zatiaľ vyjadrenie. Vrátim sa k jednej veci a to, hovorili ste o referátoch psychologických, poradenských a psychologických služieb na úradoch práce. Ja presne viem, koľko tam zamestnávajú, že tam zamestnávajú 80 psychológov a podobne. Ale ešte keď som predkladala správu za rok 2016, som informovala o liste, kde sme sa obracali na ministra práce, na generálneho riaditeľa ústredia práce a hovorili sme o tom, že je potrebné posilniť právomoci sociálnych pracovníkov, že je potrebné rozšíriť ich kompetencie, že je potrebné materiálovo a technicky dovybavovať tieto referáty, pretože naviac títo ľudia slúžia služby, pretože majú nepretržite tiež linku k dispozícii, ktorá je síce len na telefóne, ale bývajú v práci do desiatej hodiny a podobne. Musím hovoriť, že je to veľmi biedne z hľadiska nejakého ich odmeňovania. Hovorila som o tom, že treba riešiť odmeňovania. Sú to jediní ľudia, ktorí vedia dať relevantnú správu o sociálnej situácii dieťaťa súdom, resp. iným inštitúciám, ktoré je prepotrebné. Takže ja nemám dôvod dehonestovať sociálneho pracovníka. Ja netvrdím, že aj tam sa neseknú a neurobia, ale v prípadoch, kde sme boli vstúpení do konania a kde sme, dá sa povedať, v spolupráci aj so sociálnymi kurátormi detí, ktoré sa zúčastňujú týchto konaní, tak jednoznačne možno povedať, že ja si nepamätám jeden, jedno súdne konanie, tento rok ich bolo 63, minulý rok si nepamätám, ich bolo cez 40, pozriem sa hore na mojich kolegov a tie súdy ešte stále prebiehajú, pretože je to množstvo odvolaní, žiadaní ďalších dôkazných dokumentov, ale je to množstvo podávaných neodkladných opatrení zo strany jedného, druhého, zo strany inštitúcií a podobne. A na to sú ďalšie odvolania, čiže to je more konaní. Za rok sa zúčastníme v jednom prípade 5-6 konaní, takže to nie je, nie je také jednoduché. Áno, stane sa, že nepríde kolízny opatrovník na rokovanie súdu, stane sa. Ale vy si musíte uvedomiť, že je tam nesmierna fluktuácia z hľadiska odmeňovania. Upozorňovala som na to – a poviem – aj listom zo dňa 16. mája 2016, kde som upozorňovala predstaviteľov rezortov, že je potrebné robiť. Viem, že sa koná, viem že sa posilňujú, mala som naposledy rokovanie s ústredím práce, s generálnym riaditeľom a námestníkom dva týždne vo štvrtok dozadu, kde jednoznačne posilnili, dali mi podklady k tomu, kde sa posilnili práve úseky sociálnoprávnej ochrany. Ja dnes môžem povedať, pani kolegyňa, že vzhľadom na činnosť, ktorú vykonávajú, vykonáva Úrad práce v Trebišove jednak vo vzťahu k chatrčovej osade, ale jednak k problematike ochorenia, a vy viete, o čom hovorím, syfilisu, by potreboval tento úrad posilniť podľa môjho odhadu minimálne o 5 sociálnych pracovníkov. Tam pracuje celý tím, sú pravidelné, nie každý mesiac uskutočňované koordinačné stretnutia všetkých zúčastnených, 29. sa zúčastňujeme aj my, ja sa zúčastňujem za úrad komisára, pretože tam spolupôsobíme. Viete, je veľmi jednoduché povedať to alebo tamto, a vrátim sa k dievčatku, ktoré bolo šikanované aj zo strany svojím spôsobom pedagógov, ako sme to zistili na hod..., nechcem to nazvať šikana. A teraz sa ospravedlňujem skutočne tej pani učiteľke a dokonca aj pani riaditeľke na škole, pretože neni to šikana zo strany pedagógov, je to skôr, skôr problém nezvládavania problematiky, pretože majú, samozrejme, väčší počet žiakov, problémy, ktoré nastávajú, a bez skutočne odborníkov v danej oblasti, ja hovorím o špeciálnom pedagógovi, psychológovi a asistentovi dieťaťa, nie je možné zvládnuť integrované vzdelávanie. Ešte sa vrátim, pani kolegyňa, je diametrálny rozdiel medzi integrovaným vzdelávaním a inkluzívnym vzdelávaním. Bola by som veľmi rada, keby fungovalo aspoň integrované vzdelávanie, a zatiaľ nehovorím, no to je hudba budúcnosti. V spolupráci s pani Stavrovskou máme jednoznačne stanovené a povedané, ktoré veci odstupuje ona nám a ktoré nechávame my u nej, aby ich oni vybavovali vo svojej pôsobnosti. Čiže vlastne aj tuto sú stanovené nejaké pravidlá. Sú niektoré veci, napríklad inkluzívne vzdelávanie, kde riešime súčasne a spoločne a za spoločných návštev a podobne. Takže viete, nejakým spôsobom odsudzovať zamestnancov Úradu komisára pre deti absolútne nie je namieste. Máme nepretržitú 24-hodinovú službu, kde deti volajú a každý deň má iný zo zamestnancov aj nočnú službu a zdvíha telefóny. Zhodnou okolností, včera, keď som tu sedela vo večerných hodinách, o 19.00 hod., tak mi volalo dieťa, ktoré potrebovalo okamžite pomoc. Takže skúste sa pozerať na to, že riešime rôzne prípady. To, čo ste sa dotýkali, že problém rodičov, 70 % problémov je vo vzťahu k rodičom detí, ktorí používajú dieťa, svoje dieťa ako zbraň, ako zbraň a bojujú medzi sebou, verte mi, v každom prípade. V prvom kroku sa snažíme dosiahnuť rodičovskú dohodu. A ešte jedna vec. Ja nikdy, nikdy nezastupujem ani jedného z rodičov, vždy zastupujem výlučne dieťa. Problematika, to, že sa prikláňate na stranu jedného rodiča alebo druhého rodiča, nikdy nehájite záujem dieťaťa, je tu u vás v parlamente. A musím hovoriť aj o tom, nikdy sme nezverejnili okrem toho, vrátim sa k tomu jednému prípadu, čo mi vytkla pani, pani Blahová, beriem to do úvahy, že teda som skoro zverejnila a zverejnila som meno Miška, ale Miška ma nikdy nepožiadala o to, aby bola anonymizovaná. Miška verejne hovorí o tom, že sú poškodzované jej práva. Miška má zachovaný intelekt, dobre sa učí, samozrejme, že má svoje problémy. Ale nevidím dôvod, aby sa tento problém nedoriešil tak, ako sme ho pozitívne doriešili. V mnohých prípadoch dokonca obce, starostovia obcí nám prispievajú na mzdy alebo vôbec hradia mzdu asistenta pedagóga, len aby to dieťa bolo integrované v škole. Takže a nemyslím si, že to je namieste, toto sme doriešili a nemám problém doriešiť všetky kontrolné úlohy, ktoré sme robili s rezortom školstva. Môžem vám prisľúbiť, že do konca roka budeme mať zriadený monitoring, ktorý bude kontrolovať prijaté opatrenia a vyhodnocovať opatrenia, ktoré boli v jednotlivých oblastiach prijaté. Ale v tejto súvislosti by som povedala jednu vec. Je potrebné aj z vašich, z vašej strany zvážiť, čo skutočne chcete, aby sme riešili. Pretože ak zoberiem, že tento rok nás čaká monitoring zhruba 160 škôl, 100 zariadení ako takých sociálnoprávnej ochrany, zariadení školských, reedukačných, hovorím, a zariadení sociálnych služieb, tak musíte vedieť, že aj to je náročná práca, a pritom nehovorím o otvorených spisoch, nehovorím o vstupovaní do súdnych konaní a podobne. Takže bola by som veľmi rada a ešte jedno, náš zákon a naša správa obsahuje aj to, že sme vstupovali jednak do koncepčných materiálov, ktoré boli predkladané, vstupovali sme a navrhovali sme novelu zákona 448, novelu zákona 447, ktorá sa dotýkala konkrétnych detí. Hovorila som o tom pri tom, pri uvádzaní, tak tí, samozrejme, že sa týkala, a novela 448 sa týka aj doplnenie zdravotníckeho pracovníka alebo povinnosť zamestnávať sociálneho pracovníka vo všetkých typoch zariadení v rámci sociálnych služieb, kam patrí aj krízová intervencia, a zamestnávať ich z toho dôvodu, že tam máte tie deti, teda poviem, že to sú bývalé jasličky, ale, ale je to v súčasnosti zariadenie pre deti do 2 rokov veku života, a teda starostlivosť. Ale musím povedať, máte tam deti od 6 mesiacov, to dieťa nevie komunikovať a potrebujú tam jedného odborníka, ktorý vie svojím spôsobom a zistí a upozorní na to, že zdravotný stav dieťaťa sa mení. Ak je ten zdravotný stav už totálne zmenený a je problém a dieťa sa dostáva do ťažkého záchvatu a podobne, s vysokou horúčkou, vtedy už je neskoro. Takže tento problém sme oddiskutovali tak na rezorte školstva, ako aj na rezorte zdravotníctva. Čiže zastávam názor, že vy ste tu kompetentní na to, aby ste to do zákona 448 presadili. Taktiež navrhovali sme ministerstvu práce vstúpiť do posudkovej činnosti, pokiaľ ide o zákon 447 . To je z mojej strany zatiaľ všetko.